ຊາຍຄົນນຶ່ງທີ່ອ້າງວ່າ ເປັນຮອງ ລັດຖະມົນຕີນໍ້າມັນ ຊີເຣຍ ໂຕນໜີ (ເບິ່ງວີດີໂອ)
ຊາຍຄົນນຶ່ງທີ່ອ້າງວ່າ ຕົນເປັນເຈົ້າໜ້າທີ່ຂັ້ນສູງຂອງຊີເຣຍ ລາອອກຈາກຕໍາແໜ່ງ ເພື່ອເປັນການປະທ້ວງ ລັດຖະບານ.
ຊາຍຄົນນຶ່ງທີ່ອ້າງຕົນເອງວ່າ ເປັນຮອງລັດຖະມົນຕີນໍ້າມັນຂອງຊີເຣຍ ໄດ້ປາກົດໂຕຢູ່ໃນວີ ດີໂອ You Tube ໂດຍກ່າວວ່າ ລາວໄດ້ລາອອກຈາກຕໍາແໜ່ງແລ້ວ ແລະເຂົ້າຮ່ວມກັບ ພັກຝ່າຍຄ້ານຕໍ່ຕ້ານປະທານາທິບໍດີ Bashar al-Assad ນັ້ນ ລາວບອກຊື່ລາວວ່າ ເປັນນາຍ Abdo Husameddine ແລະກ່າວຕໍ່ໄປວ່າ ຫລັງຈາກ ເຮັດວຽກໃຫ້ລັດຖະບານມາ 33 ປີແລ້ວ ລາວບໍ່ຢາກຍຸດຕິອາຊີບຂອງລາວໂດຍຮັບໃຊ້ ໂທດກໍາຕ່າງໆຂອງອໍານາດການປົກຄອງທ່ານອັສສັດນັ້ນ ຖ້າຂ່າວນີ້ໄດ້ຮັບການຢືນຢັນ ກໍໝາຍຄວາມວ່າ ການໂຕນໜີຄັ້ງນີ້ຈະເປັນການໂຕນໜີ ຂອງເຈົ້າໜ້າທີ່ຂັ້ນສູງສຸດທ່ານນຶ່ງຈາກລັດຖະບານຊີເຣຍນັບແຕ່ການລຸກຮືຂຶ້ນຂອງພວກ ຝ່າຍຄ້ານເລີ້ມມາໃນເດືອນມີນາປີແລ້ວນີ້ ອະທິໄອຍະການປະຈໍາແຂວງຮາມາ ປະກາດລາອອກຈາກຕໍາແໜ່ງຜ່ານທາງວີດີໂອ ໃນ ເດືອນສິງຫາປີແລ້ວນີ້ ແຕ່ລັດຖະບານໄດ້ປະຕິເສດບໍ່ໃຫ້ຄວາມສຳຄັນຕໍ່ວີດີໂອດັ່ງກ່າວ ໂດຍກ່າວວ່າອະທິໄອຍະການທ່ານນີ້ໄດ້ຖືກລັກພາໂຕໄປ ແລະຖືກບັງຄັບໃຫ້ກ່າວຖ້ອຍ ຖະແຫລງດັ່ງກ່າວໃນລະຫວ່າງທີ່ຖືກຂົ່ມຂູ່ນັ້ນ ໃນຂະນະດຽວກັນ ຫົວໜ້າອົງການຊ່ອຍເຫຼືອດ້ານມະນຸດສະທໍາສະຫະປະຊາຊາດ ຄາດ ວ່າ ຈະພົບປະກັບບັນດາເຈົ້າໜ້າທີ່ຊີເຣຍແລະພວກຜູ້ຕາງໜ້າດ້ານມະນຸດສະທໍາໃນກຸງ ດາມັສກັສໃນວັນພະຫັດມື້ນີ້ ນຶ່ງມື້ຫລັງຈາກໄດ້ໄປຢ້ຽມຢາມທີ່ໝັ້ນເກົ່າຂອງຝ່າຍກະ ບົດໃນຄຸ້ມ Baba Amr ນັ້ນ ໂຄສົກຍິງປະຈໍາທ່ານນາງ Valerie Amos ກ່າວໃນວັນພຸດ ວານນີ້ວ່າ ທ່ານນາງໄດ້ພົບເຫັນ ຫລາຍພາກສ່ວນຢູ່ໃນຄຸ້ມນັ້ນໄດ້ ຖືກທໍາລາຍຢ່າງຮາບຄາບ ແລະ ເຫັນຜູ້ຄົນພຽງບໍ່ເທົ່າໃດຄົນເຫຼືອ ຢູ່ໃນຄຸ້ມ ຊຶ່ງປະຊາຊົນສ່ວນໃຫຍ່ ພາກັນຫຼົບໜີໄປອາໄສຢູ່ໃນເຂດ ອ້ອມແອ້ມບ່ອນທີ່ ພວກພະນັກ ງານຊ່ອຍເຫຼືອ ກໍາລັງແຈກຢາຍ ເຂົ້າປາອາຫານແລະສະບຽງຢຸກ ຢາປົວພະຍາດໃຫ້ພວກຊາວ ເມືອງນັ້ນ ທ່ານນາງ Amos ແລະທີມສະ ພາກາແດງອາຣັບຊີເຣຍພາກັນທ່ຽວເບິ່ງສະຖານທີ່ຕ່າງໆໃນຄຸ້ມ Baba Amr ເປັນເວລາ 45 ນາທີ ໂຄສົກຍິງທ່ານນີ້ກ່າວຕື່ມວ່າ ພວກເຂົາເຈົ້າໄດ້ພະຍາຍາມເຂົ້າຫາພວກ ຂົງເຂດຕ່າງໆ ທີ່ຢູ່ພາຍໃຕ້ຄວາມຄຸ້ມຄອງຂອງຝ່າຍຄ້ານຢູ່ໃນເມືອງດັ່ງກ່າວ ແຕ່ບໍ່ສາມາດເຈລະຈາ ກັນໄດ້ກັບຝ່າຍຄ້ານນັ້ນ ທ່ານນາງ Amos ໄດ້ທໍາການພົບປະກັນໃນເຊົ້າວັນພຸດວານນີ້ກັບລັດຖະມົນຕີການ ຕ່າງປະເທດຊີເຣຍ ທີ່ບອກທ່ານນາງວ່າ ທ່ານນາງຢາກໄປໃສກໍໄດ້ໃນຊີເຣຍນັ້ນ